Kapják a III. évfolyamra, osztatlan tanárképzéses hallgatók

Tisztelt Hallgató!

Tájékoztatom, hogy a TVSZ. 15.§ (5) bekezdése az alábbiak szerint rendelkezik.

Osztatlan tanárképzésben, ha a közismereti tanárszakon középiskolai és általános iskolai tanár szakképzettség is szerezhető, a hallgató a közös képzési szakasz követelményeinek teljesítésekor ‑ legalább 150 kredit megszerzését követően ‑ választhat, hogy az általános iskolai tanári szakképzettséget vagy középiskolai tanári szakképzettséget szerez.

Az Eszterházy Károly Egyetemen az alábbi tanárszakokon szerezhető középiskolai tanári szakképzettség:

* angol nyelv és kultúra tanára
* biológiatanár (egészségtan) (természettudományi gyakorlatok)
* földrajztanár
* informatikatanár
* kémiatanár
* magyartanár
* matematikatanár
* német nyelv és kultúra tanára
* történelemtanár és állampolgári ismeretek tanára
* testnevelő tanár.

A középiskolai tanári szak választására **2021. január 25-ig** biztosítunk lehetőséget a Neptun – **Ügyintézés menüpontban található elektronikus kérelem** kitöltésével.

Figyelem! Ha Ön olyan szakpáron folytat tanulmányokat, melyek mindegyikén szerezhető középiskolai tanári szakképzettség, akkor két dokumentumban, szakonként kell a kérelmet benyújtani!

A középiskolai tanári szakképzettségre jelentkező hallgatók mintatanterve megváltozik a Neptunban, ezért kérem, hogy a 2020/21-es tanév tavaszi félévi tárgyfelvételét ennek megfelelően végezze el a tanév megkezdésekor.

A teljesített tárgyak kreditszámát (legalább 150 kredit) a TO ellenőrzi és csak a megfelelő kreditmennyiséget teljesítő hallgatók esetében engedélyezi a középiskolai képzésre történő váltást.

Eger, 2021. január 13.

Varga Csilla

osztályvezető